b'\n_START_ARTICLE_\nJulian Draxler\n_START_SECTION_\nSchalke 04\n_START_PARAGRAPH_\nDraxler membuat debut Bundesliga bersama Schalke 04 pada 15 Januari 2011 ketika tewas 0-1 kepada Hamburg. Pada masa itu, beliau menjadi pemain keempat muda di Bundesliga yang bermain. Seminggu kemudian, beliau menjadi pemain kedua termuda selepas Nuri \xc5\x9eahin yang memulakan setiap perlawanan Bundesliga pada perlawanan menentang Hannover 96, Schalke menang 1-0._NEWLINE_Pada 25 Januari 2011, Draxler menggantikan Peer Kluge pada perlawanan suku akhir DFB-Pokal menentang N\xc3\xbcrnberg pada separuh masa kedua masa tambahan selepas terikat seri 2-2. Beliau kemudian menjaringkan gol pertamanya untuk Schalke pada masa itu unduk mendahulu pasukan lawan dengan jaringan 3-2. Beliau menjaringkan gol pertamanya di Bundesliga pada 1 April 2011 semasa menentang St. Pauli._NEWLINE_Draxler menjairngkan gol pembukaan buat Schalke pada perlawanan akhir DFB-Pokal 2011 menentang MSV Duisburg dan beliau menjaringkan gol voli daripada luar kawasan penalti._NEWLINE_Pada musim 2011-12, beliau bermain 30 daripada 34 perlawanan liga Schalke._NEWLINE_Pada musim berikutnya,  Draxler meneruskan sebagai pemain penting dan menjaringkan gol pada perlawanan menentang Greuther F\xc3\xbcrth, Werder Bremen, Borussia M\xc3\xb6nchengladbach dan juga Hannover 96. Semasa menjaringkan gol ketika menang 2-1 ke atas Borussia Dortmund, Draxler menjadi pemain termuda Schalke yang bermain 100 perlawanan. Pada 3 Mei, beliau menjaringkan gol tunggal perlawanan selepas menundukkan Borussia M\xc3\xb6nchengladbach 1\xe2\x80\x930. Draxler menamatkna musim 2012-13 dengan penjaring terbanyak liga bersama Klaas-Jan Huntelaar selepas berjaya menjaringkan 10 gol dan 3 hantaran._NEWLINE_Pada Mei 2013, Draxler melanjutkan kontraknya bersama Schalke sehingga 30 Jun 2018. Pada 2 Oktober 2013, Draxler menjaringkan gol tunggal pada perlawanan lawan menentang FC Basel pada perlawanan Liga Juara-Juara. Kemeangna ini meletakkan Schalke di tangga teratas kumpulan. Pada perlawanan terakhir kumpulan, Draxler menjaringkan gol pembukaan perlawanan untuk meletakkan Schalke di depan sebelum menang 2-0 dan menempah tiket ke peringkat kalah mati.\n_START_SECTION_\nKerjaya antarabangsa\n_START_PARAGRAPH_\nPada 9 Ogos 2011, Draxler menjaringkan gol pertamanya pada perlawanan debutnya untuk pasukan bawah-21 Jerman ketika menang 4-1 ke atas Cyprus pada perlawanan kelayakan Kejohanan Bola Sepak Eropah bawah-21 UEFA 2013._NEWLINE_Pada 7 Mei 2012, beliau salah satu daripada pemain yang membuat debut untuk pemilihan skuad ke UEFA Euro 2012 untuk mewakili pasukan senior. Pada 26 Mei 2012, Draxler membuat debut untuk Jerman ketika tewas 3-5 kepada Switzerland, beliau menggantikan Lukas Podolski pada minit ke-62. Draxler menjaringkan gol pertamanya pada 2 Jun 2013 pada perlawanan persahabatan menentang Amerika Syarikat. Beliau menjaringkan gol pada minit ke-81 tetapi Jerman tunduk kepada skuad Amerika, 4-3._NEWLINE_Draxler menjadi kapten pasukan Jerman pada perlawanan persahabatan menentang Poland pada 13 Mei 2014 di Hamburg. Pada perlawanan itu, terdapat tujuh rakan sepasukan yang membuat debut dan keputusan seri terikat tanpa jaringan._NEWLINE_Pada Jun 2014, beliau termasuk dalam senari akhir 23 pemain ke Piala Dunia FIFA 2014 di Brazil. Draxler membuat kemunculan pertama Piala Dunia pada minit ke-76 dengan menggantikan Sami Khedira pada perlawanan separuh akhir menentang Brazil, 7-1.\n_START_SECTION_\nKehidupan\n_START_PARAGRAPH_\nDraxler kini telah berdating dengan kekasihnya, Lena Terlau. Pada masa kanak-kanaknya, beliau selalu mengikuti bapanya untuk menonton perlawanan Schalke di halaman sendiri dan sejak itu, beliau menjaid peminat Schalke 04.'